മദ്യക്കച്ചവടത്തിന്റെ വൈരുദ്ധ്യാത്മക യാഥാര്ത്ഥ്യങ്ങള് വാഗ്ഭടന് ശ്രീനാരായണ ഗുരുദേവന്റെ സന്ദേശങ്ങള്ക്ക് ഇപ്പോള് എക്കാലത്തേക്കാളും പ്രസക്തി വര്ദ്ധിച്ചിരിക്കുന്നു. ചിങ്ങമാസത്തിലെ ചതയദിനത്തിലും കന്നി അഞ്ചിനും നമ്മുടെ ഭരണാധികാരികളും നേതാക്കളും തട്ടി വിടുന്ന ഒരു ക്ലീഷേ ഡയലോഗാണിത്.പക്ഷെ ശ്രീനാരായണഗുരുദേവന്റെ ഏറ്റവും പ്രധാനപ്പെട്ടതും കര്ക്കശമായതുമായ ഒരു സന്ദേശമുണ്ട്. മദ്യം വിഷമാണ്, അത് ഉണ്ടാക്കരുത് കൊടുക്കരുത് കുടിക്കരുത് എന്ന്. ഈ സന്ദേശം മാത്രം നമ്മുടെ ഭരണാധികാരികള് അങ്ങ് മറന്ന് പോകും. എന്നിട്ട് മദ്യവില്പ്പനയില് നിന്ന് ലഭിക്കുന്ന വരുമാനം കൊണ്ട് സംസ്ഥാനത്തെ ഭരണം അങ്ങനെ സുഖകരമായി നടത്തും. കഴിഞ്ഞ ദിവസം ഏഷ്യാനെറ്റ് ന്യൂസില്, കേരളീയര് മദ്യത്തിനായി ചെലവാക്കിയ തുകയുടെ വലിപ്പവും മദ്യ വിമുക്തിക്കായി ചെലവാക്കിയെന്ന് പറയപ്പെടുന്ന തുകയേയും കുറിച്ച് റിപ്പോര്ട്ടര് ടി.വി പ്രസാദിന്റെ റിപ്പോര്ട്ട് കണ്ടപ്പോഴാണ് ഇക്കാര്യത്തില് കേരളം ഭരിച്ച സര്ക്കാരുകള് കാട്ടിയ വഞ്ചനയുടെ ചിത്രം മനസിലാകുന്നത്. ആധുനിക സാങ്കേതിക വിദ്യകളുടെ സഹായത്തോടെ തയ്യാറാക്കിയ റിപ്പോര്ട്ട് മികച്ച നിലവാരം പുലര്ത്തിയെന്ന് തന്നെ പറയണം. മലയാളം ന്യൂസ് ചാനലുകളില് ഇതുവരെ കാണാത്ത മികവോടെയാണ് ഓഗ്മെന്റഡ് വെര്ച്വല് റിയാലിറ്റി സാധ്യതകള് ഈ റിപ്പോര്ട്ടില് ഉപയോഗിച്ചിട്ടുള്ളത്. എതിരാളികള്ക്കിടയില് ഏഷ്യാനെറ്റ് ന്യൂസ് പൊതുവേ പുലര്ത്തിപ്പോരുന്ന മികവിന്റെ മേധാവിത്വം അരക്കിട്ടുറപ്പിക്കാന് ഇത്തരം സാങ്കേതിക വിദ്യാ പ്രയോഗങ്ങള് സഹായിക്കും. കഴിഞ്ഞ 10 വര്ഷം കൊണ്ട് മലയാളി കുടിച്ച് തീര്ത്തത് ഒരു ലക്ഷത്തി പതിനായിരം കോടിയിലധികം രൂപയുടെ മദ്യമാണ്. ഓരോ വര്ഷവും മലയാളികള് മദ്യത്തിനായി ചെലവഴിക്കുന്ന തുകയുടെ വലിപ്പം നമ്മുടെ കണ്ണ് തള്ളിക്കുന്നതു തന്നെ. സാക്ഷരതയിലും ആരോഗ്യ പരിപാലനത്തിലും എല്ലാം രാജ്യത്തിന് മാതൃകയായ കേരളത്തിലെ ജനങ്ങള് ഇപ്പോള് മദ്യപാനത്തിലും രാജ്യത്ത് ഒന്നാമത് എത്താനുള്ള മല്സരത്തിലാണോ എന്ന് സംശയിച്ച് പോകുകയാണ്. കോവിഡ് കാലത്ത് ബാറുകളും ബിവറേജസ് കോര്പ്പറേഷന്റെ ഔട്ട്ലറ്റുകളും അടഞ്ഞ് കിടന്നിട്ടും മലയാളി മദ്യപിച്ചതിന് കൈയ്യും കണക്കുമില്ല. ഇതിലും വിചിത്രമായ കാര്യം, മദ്യപാനത്തില് നിന്ന് മുക്തി നേടാന് ആഗ്രഹിക്കുന്നവര്ക്കായി സര്ക്കാര് നടപ്പിലാക്കിയ വിമുക്തി എന്ന പദ്ധതിക്ക് വേണ്ടി 43 കോടി രൂപ ചെലവാക്കി എന്നതാണ്. അഞ്ച് കൊല്ലം കൊണ്ട് ഇതിനായി കിടത്തി ചികിത്സിച്ചത് വെറും നാലായിരത്തോളം പേരെ മാത്രം. ഇതിലെ മറ്റൊരു തമാശ, വിമുക്തി പദ്ധതിക്കുള്ള പണം, മദ്യത്തില് ഏര്പ്പെടുത്തിയിരിക്കുന്ന സെസില് നിന്ന് സ്വരൂപിക്കുന്നു എന്നതാണ്. കടിച്ച പാമ്ബിനെ കൊണ്ട് വിഷം ഇറക്കിക്കുക എന്ന മലയാളത്തിലെ ചൊല്ലിനെ അന്വര്ത്ഥമാക്കുന്ന പരിപാടിയാണോ ഇത്? ഏതായാലും, ഏഷ്യാനെറ്റ് ന്യൂസ് പുറത്ത് വിട്ട ഈ വാര്ത്ത അമ്ബരപ്പിക്കുന്നതാണ്, ഒപ്പം ഓരോ മലയാളിയും ഇതേക്കുറിച്ച് ചിന്തിക്കേണ്ടതുമാണ്. വാല്ക്കഷണം: 1996ല് എ.കെആന്റണി മന്ത്രിസഭ ചാരായം നിരോധിച്ചു. മാസങ്ങള്ക്ക് ശേഷം നടക്കുന്ന നിയമസഭാ തെരഞ്ഞെടുപ്പില് എളുപ്പത്തില് ജയിക്കാന് വേണ്ടി ചെയ്ത പരിപാടിയാണ്. പക്ഷെ തെരഞ്ഞെടുപ്പില് യു.ഡി.എഫ് തോറ്റ് തുന്നംപാടി, ഇ.കെ.നായനാര് മുഖ്യമന്ത്രിയുമായി. ഇതാണ് ചാരായത്തിന്റെ ശക്തിയെന്ന് ആന്റണിക്ക് അന്ന് മനസിലായിക്കാണും. മദ്യപാനികളുടെ ഭാര്യമാര് എങ്കിലും വോട്ട് ചെയ്തിരുന്നു എങ്കില്യു.ഡി.എഫ് അന്ന് വിജയിക്കുമായിരുന്നു. പക്ഷ കിം ഫലം മദ്യത്തിനായി പണം മുടക്കുന്നവന്റെ കൈയ്യില് നിന്ന് മദ്യമുക്തിക്കും കൂടി പണം പിടുങ്ങുന്ന അപൂര്വ്വ കലാപാരിപാടി വിജയകരമായി നടപ്പിലാക്കുന്ന കേരള സര്ക്കാരിന് വിപ്ലാവാഭിവാദ്യങ്ങള്The post മദ്യക്കച്ചവടത്തിന്റെ വൈരുദ്ധ്യാത്മക യാഥാര്ത്ഥ്യങ്ങള് first appeared on MalayalamExpressOnline.